BAGUIO CITY - Masarasarak ti maysa a suldado a suspek iti panangpapatay ti maysa a security-bouncer iti maysa a bar sadiay Chanum Street, Baguio City.
Biktima ti nasao a a pammaltog ni Rolando Bustarde Ferrer, 28 anyos, security bouncer ken residente ti City Camp Proper a nagsagrap iti tallo a bala ti paltog iti rabii di Agosto 6 ita a tawen.
Nabigbig ti suspek a ni Randy Dalipog Culhi, 29 anyos, awanan iti asawa, tubo ti Banaue Ifugao ken aktibo a miyembro ti Philippine Army.
Base iti imbestigasyon ti Baguio City Police Office, miyembro ti 41st Infantry Batallion ti 5th Infantry Division ti nasao a suspek.
Immuna iti daytoy, saan kayat nga agpakapkap ti suspek iti biktima makagapo a saan daytoy a napauneg iti nasao a balay pagraragsakan.
Idi napapanaw ti biktima, pinaltogan ti suspek ti security bouncer a nakagapo iti ipupusay daytoy.
Naipaulog metten ti warrant of arrest para iti panakakemmeg ti suspek.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn